MAGNEETTIHOITO+NUORTEN+MASENNUKSESSA+(Minna+S,+Iiris+T)

=Minna Suomalainen, Iiris Turunen=

Helsingin Sanomat 15.8.2011 uutisoi magneettihoidosta nuorten masennukseen. Hoitomuotoa on käytetty aikaisemmin jo aikuisilla, joilla hoito on toiminut hyvin. Nyt tutkitaan sen soveltuvuutta nuorille. Magneettihoidossa potilaan pään päälle asetetun laitteen läpi ajetaan virtaa, ja magneettivirta kohdistetaan 2–3 cm syvälle aivojen kuorikerroksen vasempaan etulohkoon, alueelle, joka käsittelee tunteita. Masennukseen sairastuneilla tämä alue ei tuota riittävästi hermovälittäjäaineita (serotoniinia). Hoidon aikana serotoniinin ja dopamiinin pitoisuudet nousevat.

Lääkäreiden ja tutkijoiden mukaan magneettihoidon tulokset ovat vähintään yhtä hyviä kuin lääkityksen, eikä se aiheuta mainittavia sivuvaikutuksia, mahdollista kuitenkin on pieni ohimenevä päänsärky, arkuus kallossa ja tunne, että joku koputtaa päähän hoidon aikana. Tunnetuin ja tehokkain masennuksen hoitotapa on sähköshokkihoito, joka rasittaa potilasta. Magneettihoito on miellyttävämpi vaihtoehto, eikä se vaadi potilaan nukuttamista, kuten sähköhoidossa. Lisäksi magneettihoito on kivuton. Tavallisesti magneettihoitoa annetaan 5 päivänä viikossa 4–6 viikon ajan. Yksi hoitokerta kestää puoli tuntia.

Nuorten magneettihoitoa tutkitaan Helsingin yliopistollisessa sairaalassa (Hyks). Tutkimuksen ensimmäinen vaihe on päättynyt. Siihen osallistui viisi nuorta, ja tulokset ovat lupaavia, mutta näin pienen otoksen perusteella ei voida sanoa mitään varmaa. Vaikka hoito on ollut tehokasta aikuisilla, se ei ole sitä automaattisesti myös nuorilla, sillä hoito vaikuttaa eri tavoilla aikuisiin ja nuoriin, kuten myös masennuslääkkeet. Lehtiartikkelin mukaan nuorisotutkimuksen seuraava vaihe alkoi syksyllä 2011.

(//Magneettihoitoa traumaperäiseen stressireaktioon - kiinnostavaa tutkimusta vuodelta 2004//

//http://www.terveyskirjasto.fi/terveyskirjasto/tk.koti?p_artikkeli=uut05251&p_teos=uut&p_osio=&p_selaus=)//

 * Kysymys: Haluaisitko itse kokeilla tätä hoitoa, jos sinulla olisi masennusta? Pidätkö hoitoa tarpeeksi luotettavana? **

Muut lähteet: http://magneettiterapia.blogspot.com/

// Erittäin asiallista tiivistystä vähän tunnetusta hoitomuodosta. Artikkeli hyvin selitetty, vielä voisi olla lisää lähteitä - myös muihin kuin nuoriin liittyen. Kysymys ok. //